་གི་བུམ་པ་དགུ་ཡིན་ནོ། །མེ་
ལྟར་འབར་བ་དང་འཇིགས་བྱེད་གཉིས་ཀྱི་ནི་བུམ་པའི་དོད་དུ། མགོ་བོའི་བུམ་པ་
ཁྲག་དང་ཞག་གིས་གང་བ་ཡིན་ཞིང་། བུམ་པ་ཉིད་དུ་བྱས་ཀྱང་འགལ་བ་མེད་
དོ། །འདིའི་མཆོད་རྫས་ཀྱང་ཚིལ་ཆེན་གྱི་སྤོས་དང་། ཞུན་ཆེན་གྱི་མར་མེ། ཁྲག་
གི་ཨཉྙཾ་ལ་སོགས་པ་ཡིན་ནོ། །དེ་ནས་བུམ་པ་ལ་སོགས་པ་རྒྱན་རྒྱས་པར་དགྲམ་
སྟེ། མཆོད་པའི་བུམ་པ་ནི་ཁོར་ཡུག་གི་ཕྱི་རོལ་ནས་བསྐོར་རོ། །ལྷ་དང་རྣམ་རྒྱལ་
དང་དབང་གི་བུམ་པ་ནི། ལྷ་རྣམས་ཀྱི་གནས་སམ་ཁོར་ཡུག་གི་ཕྱིའི་ཁྱམས་སུ་དགོད་
དོ། །གཞན་རྣམས་ནི་མཐོང་བ་བརྒྱུད་པ་ལས་ཤེས་སོ། །བདག་དང་མདུན་གྱི་
དཀྱིལ་འཁོར་ཏིང་ངེ་འཛིན་གྱི་སྐབས་སུ་འབྱིན་སྔགས་དང་དགོད་སྔགས་གཞུང་ན་
མེད་པ་ཐམས་ཅད་རྩ་བའི་རིག་པས་བྱེད་པ་ཡིན་ནོ། །ལྷ་ཐམས་ཅད་ཀྱི་གདན་ནི་
གླེང་གཞི་ནས་འབྱུང་བས། པདྨ་དང་ཟླ་བའི་གདན་ཡིན་ནོ། །སྐུ་མདོག་གཞུང་ན་
མེད་པ་རྣམས་ནི་དཀར་པོ་ཡིན་ཞིང་མེ་ལྟར་འབར་བ་རྣམས་ནི་ནག་པོ་ཡིན་
ནོ། །ཞེས་ཀྱང་གསུངས་ལ། བླ་མའི་མན་ངག་གིས་སོ་སོར་བྱ་བ་རྣམས་ནི། གཞུང་
ཉིད་དུ་ཤེས་པར་བྱའོ། །ཕྱག་མཚན་གཞུང་ན་མེད་པ་ཐམས་ཅད་ཤཱཀ་ཐུབ་ཀྱི་སྐབས་
ནས་འབྱུང་བ་གཡས་པ་མཆོག་སྦྱིན་དུ་བྱས་ལ། གཡོན་པ་མི་འཇིགས་པ་སྦྱིན་པ་
འདི་ནི་དེ་བཞིན་གཤེགས་པའི་ཡིན་ནོ། །ཞེས་འབྱུང་བས་དེས་ཀུན་ལ་ཁ་
བསྐང༌་། ཞེས་ཀྱང་གསུངས་ན་འདི་ཕྱག་རྒྱའི་སྐབས་ཡིན་པས་ཕྱག་རྒྱ་ཉིད་དུ་
བྱའོ། །ཕྱག་མཚན་སོ་སོ་བ་རྣམས་ནི་བླ་མའི་མན་ངག་གིས་གཞུང་ཉིད་དུ་རྟོགས་
པར་བྱའོ། །དེ་ལྟར་ཐམས་ཅད་ཤེས་པར་བྱས་ལ་སློབ་དཔོན་འཇུག་པའི་ཕྱག་རྒྱ་
བཅིངས་པས་དཀྱིལ་འཁོར་གྱི་དྲུང་དུ་སྟན་བདེ་བ་ལ་བསྡད་པར་བྱ་སྟེ། དེ་ལ་འཇུག
-421-

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
པའི་ཕྱག་རྒྱ་ནི་རྒྱུད་འདི་ནས་གསུམ་བཤད་པ་ལས། ཕྱག་ན་རྡོ་རྗེའི་དཀྱིལ་འཁོར་
དུ་ཏི་རིནྟི་རིས་འཇུག །མེ་ལྟར་འབར་བའི་མགོ་ཐོད་ཀྱི་ཕྱག་རྒྱས་འཇུག །དེས་
མཚོན་ནས་འཇིགས་བྱེད་ཀྱི་ལ་མགོ་ཐོད་ཀྱིས་འཇུག །གཞན་ཐམས་ཅད་རྡོ་རྗེ་འཛིན་
མས་འཇུག་སྟེ། འཁོར་ལོས་སྒྱུར་(༢༡༨)བ་དང་། ཕྱོགས་སྐྱོང་དང་ཀླུ་གཉིས་ཀྱི་གཞུང་
ན་མི་གསལ་བའང་དེ་ཉིད་ཀྱིས་འཇུག་གོ། །དེ་ནས་སློབ་དཔོན་བདག་ཉིད་ཀྱི་རྣལ་
འབྱོར་ལ་དཀྱིལ་འཁོར་རྫོགས་པའམ་དཔའ་བོ་གཅིག་པ་བསྒོམ། བདག་ལ་མཆོད་
བསྟོད་རྒྱས་བསྡུས་གང་རུང་བྱས་ལ་དཔའ་བོ་གཅིག་པར་བསྡུ། མདུན་དུ་དཀྱིལ་
འཁོར་གང་རུང་གིས་བསྒྲུབས་ལ་མཆོད་བསྟོད་རྒྱས་བསྡུས་གང་རུང་། སློབ་མ་བཞིན་
བདག་ཉིད་འཇུག་པའི་ཆོ་གས་དབང་བླང་ངོ་། །འདི་ལ་དགེ་བཤེས་གཉལ་པ་ན་
རེ། སློབ་དཔོན་བདག་ཉིད་ཞུགས་ལ་དེ་ནས་ཕྱིས་དཀྱིལ་འཁོར་བསྒྲུབ་སྟེ། དེའང་
ཀུན་རིག་ལས། རྡོ་རྗེ་འཛིན་མས་ཞུགས་ནས་ནི། །མེ་ཏོག་ཐོགས་ཏེ་སྒོ་ཕྱོགས་
འདུག །གཙོ་བོ་རྒྱལ་བ་སྲས་ཀྱི་འཁོར། །མང་པོ་རྣམས་ནི་སྤྱན་དྲངས་ཏེ། །ཞེས་
འབྱུང་བའི་ཕྱིར་རོ། །ཞེས་གསུངས་པ་འདི་ནི་ཤིན་ཏུ་འཁྲུལ་ཏེ། དཀྱིལ་འཁོར་མ་
བསྒྲུབས་པར་འཇུག་པ་འདི་ལ་དོན་མེད་པའི་ཕྱིར་དང༌་། འདིར་འཇུག་པར་སྨོས་
པ་དེ་ནི་དཀྱིལ་འཁོར་གྱི་དྲུང་དུ་བདག་བསྙེན་ནས་བདག་གི་རྣལ་འབྱོར་རྫོགས་པར་
བསྒོམ་པ་ཙམ་ལ་དགོངས་པ་ཡིན་ཏེ། དབང་བླང་བའི་སྐབས་ནི་མ་ཡིན་ནོ། །ཚེ་
དཔག་མེད་ཀྱི་སྐབས་ནས། དེ་ནས་སྔགས་མཁན་བདག་ཉིད་ཞུགས་ལ། བདེ་བར་
གཤེགས་པ་དམ་པ་སྲས་དང་འབངས་སུ་བཅས་ཤིང་འཁོར་གྱིས་བསྐོར་བ་རིག་པ་
དང་ལྷན་ཅིག་སྤྱན་དྲང་ངོ་། །དེ་ནས་བདག་ཉིད་དབང་བསྐུར་ཏེ་ཞེས་འབྱུང་བ་
དང༌་། འཁོར་ལོས་སྒྱུར་བའི་སྐབས་ནས་ཀྱང༌། དེ་ནས་སྔགས་མཁན་བདག་ཉིད་
ཀྱིས། །སྤྱན་དྲངས་བདག་ཉིད་འཇུག་པར་བྱ། །བདག་ཉིད་ལ་ནི་དབང་བསྐུར་
-422

ངན་སོང་སྦྱོང་རྒྱུད་ཀྱི་སྤྱི་དོན།
ལ། །ཞེས་འབྱུང་བའི་ཕྱིར་རོ། །དེ་བས་ན། དཀྱིལ་འཁོར་སྒྲུབ་མཆོད་རྒྱས་པར་
བྱས་ལ་སློབ་དཔོན་བདག་ཉིད་འཇུག་པར་བྱའོ། །བུམ་པའི་བཟླས་པ་ནི། སྟ་གོན་
གྱི་སྐབས་སུ་མ་བྱས་ན་དཀྱིལ་འཁོར་བྲི་བའི་རྗེས་ལ་བུམ་པའི་བཟླས་པ་དགོས་པར་
བཤད་དོ། །ཀུན་རིག་ལས། ཇི་ལྟར་དཀྱིལ་འཁོར་བྲིས་ནས་ནི། །སྔ་མ་བཞིན་དུ་
བུམ་པ་ལ། །བརྒྱ་རྩ་བརྒྱད་དུ་བཟླས་ནས་ནི། །ཞེས་བྱ་བ་ལ་སོགས་པ་འབྱུང་བ་
ཡིན་ནོ། །དེ་ལྟར་བསྙེན་པ་དང༌་། ས་ཆོག་དང༌། སྟ་གོན་དང་། བྲི་བ་
དང༌། རྒྱན་དགྲམ་པ་དང༌། བདག་གི་རྣལ་འབྱོར་དང་། དཀྱིལ་འཁོར་བསྒྲུབ་
པ་དང༌།
སྟེ།
མཆོད་བསྟོད་རྒྱས་པ་དང་། སློབ་དཔོན་བདག་ཉིད་འཇུག་པའི་ཆོ་ག་
དགུ་ལ་སློབ་དཔོན་གྱི་ལས་ཀྱི་ཆོ་ག་ཞེས་བྱ་བར་ཡང་མིང་འདོགས་པ་ཡིན་
ནོ། །དེ་ནས་སློབ་མ་ཚེ་དང་ལྡན་པ་དང་ཚེ་འདས་པའི་སྡིག་པ་སྦྱོང་བའི་ཆོ་ག་ལ་
མང་དུ་འབྱུང་ན་ཡང་། དབང་བསྐུར་ཏེ་སྡིག་པ་སྦྱང་བ་ནི། སློབ་མའི་མཚན་ཉིད་
ཀུན་རིག་དང་། འཁོར་ལོས་སྒྱུར་བ་ནས་ཚེ་ལྡན་ལ་ཡང་བཤད་ལ། ཚེ་འདས་ལ་
གཙོ་བོར་གྱུར་པའི་ཚུལ་གྱིས་སྡིག་ཅན་རྣམས་ལ་ཡང་ཕན་གདགས་པར་ཀུན་རིག་
ལས་བཤད་ལ། དེ་ཉིད་འདུས་པ་ནས་ཀྱང་ཐམས་ཅད་འཇུག་པར་བཤད་པའི་
ཕྱིར། ཆོ་ག་འདོད་པ་ཐམས་ཅད་ཁྲུས་བྱས་ཏེ།
དཀྱིལ་འཁོར་གྱི་དྲུང་དུ་ཉེ་བར་
ཕྱོགས་པ་ལ་འཇུག་པ་དང་དབང་སྦྱིན་པར་བྱའོ། །དེ་ནས་རྡོ་རྗེ་འཛིན་མ་ལ་སོགས་
པའི་རང་རང་གི་འཇུག་པའི་ཕྱག་རྒྱ་འཆའ་རུ་བཅུག་པ་ལ་སྦྱིན་པར་བྱ་བའི་ཆོས་
གསུམ་སྟེ། འཇུག་པའི་སྔོན་དུ་བྱ་བ་དང་། འཇུག་པ་དངོས་དང་། དབང་བསྐུར་
བའོ། །དང་པོ་ལ་བཅུ་སྟེ། སྡིག་པ་བཤགས་པ་དང༌་། བསོད་ནམས་ལ་རྗེས་སུ་
ཡི་རང་བ་དང་། སྐྱབས་སུ་འགྲོ་བ་དང༌། ཐུན་མོང་གི་སེམས་བསྐྱེད་པ་
དང་། གསང་སྔགས་ཀྱི་སེམས་བསྐྱེད་པ་དང། (༢༡༩)རིགས་ལྔའི་སྡོམ་པ་གཟུང་
423

ས་སྐྱ་བཀའ་འབུམ། ༼ཕ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
བ་དང༌། བྱིན་གྱིས་བརླབ་པ་དང༌་། སྨོན་ལམ་གདབ་པ་དང་། ཟབ་མོའི་ཆོས་
བསྒྲགས་པ་དང་།
བསྲུང་བ་བྱ་བ་སྟེ། དེ་ཡང་ཀུན་རིག་ལས། དེ་ནས་སྔགས་
པས་བླ་མེད་བྱང་ཆུབ་ཀྱི། །ཞེས་བྱ་བ་ནས།
བསྲུང་བ་བྱས་ནས་བརྟུལ་ཞུགས་སྡོམ་
གནས་པས། །ཞེས་བྱ་བའི་བར་རྐང་པ་བདུན་གྱིས་བསྟན་ལ། ལག་ཏུ་བླང་བ་ནི་
རྣམ་སྣང་མངོན་བྱང་དང༌། གསང་བ་སྤྱི་རྒྱུད་བཞིན་དུ་བྱའོ། །དེའི་སྟེང་དུ་ཀུ་ཤ་
དང༌་། རྨི་ལམ་བརྟག་པ་དང་། ངན་ན་བསྲུང་བ་གསུམ་བསྣན་ན་ཆོས་བཅུ་གསུམ་
སྟེ།
དེ་ལྟར་ཡོད་ན་འདི་སྟ་གོན་གྱི་སྐབས་སུ་བྱ་བ་ཡིན་ནོ། །དེ་ནས་འཇུག་པ་
དངོས་ལ་ཆོས་བཅུ་སྟེ། གདོང་གཡོགས་བཅིང་བ་དང༌།
ཕྱག་རྒྱ་བཅིང་བ་
དང་། དཀྱིལ་འཁོར་དུ་འཇུག་པ་དང་། ཡེ་ཤེས་དབབ་པ་དང་། དམ་ལ་གཞག་
པ་དང་། མེ་ཏོག་དོར་བ་དང་། མགོ་ལ་བཅིང་བ་དང་། གདོང་གཡོགས་དབྱེ་
བ་དང་། དཀྱིལ་འཁོར་བསྟན་པ་དང་། སྡོམ་པ་འབོགས་པའོའོ། །དེ་ལ་ཕྱག་རྒྱ་
བཅིང་བ་ནས་བཟུང་སྟེ། རྣམ་གྲངས་ལྔའི་སྔགས་ནི་རང་རང་གི་དཀྱིལ་འཁོར་ན་
མེད་པ་རྣམས་ཀུན་རིག་བཞིན་བྱའོ། །ཕྲེང་བ་བཅིང་བའི་སྔགས་ནི། ཀུན་རིག་
གམ་འཁོར་ལོས་སྒྱུར་བའི་སྐབས་ནས་འབྱུང་བ་གང་རུང་བཞིན་ཐམས་ཅད་ལ་
བྱའོ། །གདོང་གཡོགས་དགྲོལ་བ་དང་དཀྱིལ་འཁོར་བསྟན་པ་གཉིས་ནི། རང་རང་
གི་ན་མེད་པ་རྣམས་ཕྱག་ན་རྡོ་རྗེའི་སྐབས་བཞིན་བྱའོ། །སྡོམ་པ་འབོགས་པ་ནི་སྔོན་
དུ་དམ་ལ་བཞག་ནས་དབོག་པར་བྱ་སྟེ། དེ་ཡང་ཀུན་རིག་དང༌། ཚེ་དཔག་མེད་
དང༌་། འཁོར་ལོས་སྒྱུར་བའི་སྐབས་བཞིན་ཐམས་ཅད་ལ་ཤེས་པར་བྱའོ། །འཇུག་
པའི་སྐབས་སུ་རིགས་ལྔའི་ང་རྒྱལ་བསྐྱེད་པ་ཅིག་ཚེ་དཔག་མེད་ཀྱི་སྐབས་ནས་འབྱུང་
སྟེ། དེ་ཉིད་ཀྱི་ཆོ་གའི་ཁྱད་པར་ཡིན་ནོ། །དེ་ནས་དབང་བསྐུར་བ་ནི་ཀུན་རིག་
ལས། བུམ་པ་ལ་སོགས་ཇི་སྙེད་མང་ཐོགས་པས། །བཅུ་པོ་རྣམས་ཀྱིས་དབང་བཅུ་
-424-

ངན་སོང་སྦྱོང་རྒྱུད་ཀྱི་སྤྱི་དོན།
ཅི་དགར་བསྐུར། །དེ་ནས་ལག་ཏུ་རྡོ་རྗེ་དྲིལ་བུ་སྦྱིན། །འཁོར་ལོ་ལ་སོགས་རིན་
ཆེན་བདུན་ཐོགས་ལ། །མི་དབང་དབང་ཕྱུག་འཁོར་ལོ་ཐོབ་པ་དང་། །སྡིག་པ་
གཞོམ་ཕྱིར་དབང་ནི་བསྐུར་བར་བྱ། །ཞེས་འབྱུང་བས་ན་དབང་བསྐུར་པ་བཅོ་
བརྒྱད་སྦྱིན་པར་བྱ་སྟེ། བུམ་པ་དང་། རིགས་ལྔའི་ཅོད་པན་དང༌། རིན་པོ་ཆེའི་
ཕྲེང་བ་དང་དར་གྱི་ཅོད་པན་གཉིས་གཅིག་ཏུ་བྱས་པ་དང་། རིགས་ལྔའི་ཕྱག་མཚན་
དང༌། མིང་དང༌་། ཕྲིན་ལས་དང༌་། ཆོས་ཀྱི་འཁོར་ལོ་དང༌། བདག་པོ་
དང༌་། གཟུངས་དང༌་། གསང་བ་སྟེ་བཅུའོ། །ཤེས་རབ་ཡེ་ཤེས་དང་རིན་ཆེན་སྣ་
བདུན་ཏེ་བཅོ་བརྒྱད་ཡིན་ནོ། །དེ་ལ་དང་པོ་བཅུ་ནི་རྒྱས་པར་བྱེད་ན་རྫས་
དང༌་། སྔགས་དང་། ཏིང་ངེ་འཛིན་གསུམ་གྱིས་དབང་བསྐུར་བ་ལས་གསང་བའི་
དབང་ལ་ནི་རྫས་མེད་དོ། །རྒྱས་པར་མི་ནུས་པ་རྣམས་ཀྱིས་ནི། སྔགས་དང་ཏིང་
ངེ་འཛིན་ཙམ་གྱིས་དབང་བསྐུར་བར་བྱ་བ་ཡིན་ནོ། །ལྷག་མ་བརྒྱད་ལ་ནི་རྒྱུད་
ལས། དེ་ནས་ལག་ཏུ་དྲིལ་དང་རྡོ་རྗེ་སྦྱིན། །ཞེས་བྱ་བ་དང༌། འཁོར་ལོ་ལ་སོགས་
རིན་ཆེན་བདུན་ཐོགས་ལ། །ཞེས་འབྱུང་བས་རྫས་ཅིས་ཀྱང་དགོས་པར་མངོན་
ནོ། །བླ་མ་གོང་མ་རྣམས་ནི་རྒྱས་བསྡུས་བཞི་གསུངས་ཏེ། རྫས་དང༌་། སྔགས་
དང་༌། ཏིང་ངེ་འཛིན་དང་། ཚིགས་བཅད་དང་།
ཚིག་ལྷུག་པ་རྫོགས་པར་བསྐུར་
བ་དང་། རྫས་མེད་པས་བསྐུར་བ་དང་། སྔགས་དང་ཏིང་ངེ་འཛིན་གཉིས་ཀྱིས་
བསྐུར་བ་དང་། ཏིང་ངེ་འཛིན་ཙམ་གྱིས་བསྐུར་བ་དང་བཞི་གསུངས་སོ། །དབང་
བསྐུར་བ་དེ་དག་གི་ཁོངས་སུ་མ་འདུས་པ་(༢༢༠)ཚེ་དཔག་མེད་ཀྱི་སྐབས་སུ་ཕྲིན་ལས་
ཀྱི་དབང་བསྐུར་བ་དང་། བཀའི་དབང་བསྐུར་ཞེས་བྱ་བ་གཉིས་འབྱུང་བ་
དང་། འཁོར་ལོས་སྒྱུར་བའི་སྐབས་ནས་ཀྱང་བཀའི་དབང་བསྐུར་འབྱུང་བ་དེ་གཉིས་
ནི་ཀུན་ལ་སྦྱར་དུ་བཏུབ་མོད་ཀྱང་དེ་གཉིས་རང་གི་ཁྱད་པར་གྱི་ལས་ཡིན་ནོ། །དེ་
-425

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
ནས་མཇུག་ཏུ་བྱ་བའི་ཆོ་ག་ནི། རང་རང་གི་གཞུང་ནས་འབྱུང་བའི་ལྷ་འདི་ལྟར་
བསྒོམ་མོ། །ཕྲིན་ལས་འདི་ལྟར་བསྒྲུབ་བོ་ཞེས་བྱ་བ་ལ་སོགས་པ་དངོས་གྲུབ་ཀྱི་ཡེ་
ཤེས་དང་། རང་རང་གི་དཀྱིལ་འཁོར་གྱི་ཕྱག་རྒྱའི་ཡེ་ཤེས་རྣམས་ལ་བསླབ་པ་
དང༌་། ཡོན་དབུལ་བ་དང་། འཇིག་རྟེན་གསུམ་ལས་རྣམ་རྒྱལ་གྱིས་སློབ་མ་བསྡུ
བ་དང༌།
དཀྱིལ་འཁོར་ལ་མཇུག་གི་མཆོད་བསྟོད་བྱ་བ་དང་། དངོས་གྲུབ་བསླང་
བ་དང༌། བཟོད་པར་གསོལ་ཞིང་གཤེགས་སུ་གསོལ་བ་དང་། མདུན་དུ་སྤྲུལ་ནས་
བདག་ལ་བསྡུ་བ་དང༌།
འཇིག་རྟེན་གསུམ་ལས་རྣམ་རྒྱལ་གྱིས་བདག་ཉིད་བསྲུང་
བ་དང༌།
རྡུལ་ཚོན་ཕྱགས་པ་ལ་སོགས་པས་ལས་ཀྱི་རྗེས་མི་མངོན་པར་བྱ་བ་
དང༌། དགེ་འདུན་ལ་དགའ་སྟོན་བྱ་བ་ལ་སོགས་པ་ཡིན་ཏེ། དེ་ལ་སོགས་པ་ཞིབ་
ཏུ་བློས་དཔྱད་ལ་བརྟག་པར་བྱའོ། །དབང་བསྐུར་ཏེ་སྡིག་པ་སྦྱང་བ་བསྟན་ཟིན་
ཏོ།། །།
ཚེ་འདས་པ་ལ་བྱེ་བྲག་ཏུ་ཕན་གདགས་པའི་སྐབས་ལས། རྒྱུད་འདི་ན་མེད་པ་
རྣམ་པར་ཤེས་པ་དགུག་པ་ལ་སོགས་པའི་ཕྱག་ལེན་མཛད་པ་ནི། དེ་ཉིད་འདུས་པ་
དང་། ཁམས་གསུམ་རྣམ་རྒྱལ་ལ་སོགས་པའི་གཞུང་གིས་དཔང་པོར་བྱས་ནས་བསྟན་
པ་ཡིན་ནོ། །སཱཙྪའི་ཆོ་ག་རྒྱས་པར་བྱེད་ན་སློབ་དཔོན་ཞི་བ་སྙིང་པོའི་ཕྱག་ལེན་བཞིན་
དུ་མཛད་དོ། །ལྷག་མ་རྣམས་ནི་གཞུང་ཉིད་དུ་རྟོགས་པར་ནུས་པ་ཡིན་ནོ། །ཉམས་
སུ་བླང་བའི་ཆོ་ག་ཞིབ་ཏུ་ནི་ཁོ་བོས་བྱས་པའི་དཀྱིལ་འཁོར་གྱི་ཆོ་གའི་ཡི་གེ་གཞན་ལ་
ཕན་པའི་འོད་ཟེར་གྱི་སྟེང་དུ་རྟོགས་པར་བྱའོ། །གཞུང་གི་འབྲུ་རྣམས་དང་། ལྷའི་
སྐུ་མདོག་ལ་སོགས་པ་རྣམས་ནི་ཁོ་བོས་གཞུང་ཉིད་ཀྱི་སྟེང་དུ་མཆན་ཞིབ་ཏུ་བཏབ་
ནས་ཡོད་པས་དེར་བལྟ་བར་བྱའོ། །གཞན་ལ་ཕན་པའི་འོད་ཟེར་བྲི་བར་མི་ནུས་པ་
རྣམས་ལ་ནི། མངོན་རྟོགས་ཀྱི་ཡི་གེ་ཆུང་བ་ཞིག་ལོགས་སུ་བྱས་པས་དེར་བལྟ་བར་
-426-

ངན་སོང་སྦྱོང་རྒྱུད་ཀྱི་སྤྱི་དོན།
བྱའོ། །གཞུང་གི་དོན་འབྱེད་པའི་ས་བཅད་ནི་ལོགས་སུ་བྱས་ཡོད་དོ། །འདི་ནི་སྤྱིའི་
ངག་གི་ཆིངས་ཙམ་བསྟན་པ་ཡིན་ནོ། །གཟི་བརྗིད་རྒྱལ་པོའི་བརྟག་པ་ཡི། །དོན་
བསྡུས་བཀོད་པར་གྱུར་པ་ལས། །བྱུང་བའི་དགེ་བ་གང་ཡོད་དེས། །འགྲོ་ཀུན་སངས་
རྒྱས་སར་བགྲོད་ཤོག །ངན་སོང་སྦྱོང་བའི་སྤྱི་དོན་ཙམ་དགེ་བསྙེན་གྲགས་པ་རྒྱལ་
མཚན་གྱིས་ངེས་པར་སྦྱར་བ་རྫོགས་སོ།། །